फिलहाल कमलनाथ अकूत दौलत के मालिक हैं. छिंदवाड़ा वाला महल कमलकुंज शायद उन का सब से सस्ता मकान है. दिल्ली स्थित फ्रैंड्स कालोनी के उन के बंगले की कीमत 125 करोड़ रुपए आंकी जाती है. दिल्ली में ही उन के 2 और मकान सुलतानपुर और पंचशील नगर में हैं जिन की कीमत क्रमश: 32 और 14 करोड़ रुपए है. कमलनाथ इस मुकाम तक यों ही नहीं पहुंच गए हैं, इस के लिए उन्होंने कड़ी मेहनत की है, हालांकि कुछ विवाद भी उन के साथ जुड़े हैं. जब वे मध्य प्रदेश कांग्रेस के अध्यक्ष बने तो मुख्यमंत्री शिवराज सिंह चौहान ने उन्हें बड़ी अंतरंगता से दोस्त कहा था. उसी दौरान सोशल मीडिया पर एक पोस्ट भी वायरल हुई थी जिस में बताया गया था कि शिवराज सिंह की मेहरबानी कमलनाथ की कंपनियों पर भी है, इसीलिए करोड़ों के ठेके उन्हें दिए गए हैं.